|  |
| --- |
| ΕΚΑ  ΕΡΓΑΤΟΫΠΑΛΛΗΛΙΚΟ ΚΕΝΤΡΟ ΑΘΗΝΑΣ |

**Ταχ. Διεύθ.:** Γ’ Σεπτεμβρίου 48Β, 104 33, Αθήνα ■ **Τηλ.:** 210 88 36 918 ■

■Web Site: **www.eka.org.gr** ■ e-mail:[**eka.press@gmail.com**](mailto:eka.press@gmail.com) ■

Αρ. Πρωτ.:6499 Αθήνα, 24/01/2022

**ΔΕΛΤΙΟ ΤΥΠΟΥ**

Το Εργατικό Κέντρο Αθήνας εκφράζει την στήριξή του στην Πανελλαδική Ημέρα Δράσης για την Υγεία, που διοργανώνουν από κοινού η ΑΔΕΔΥ και οι Ομοσπονδίες του κλάδου της Υγείας. Παράλληλα στηρίζει την στάση εργασίας και την συγκέντρωση διαμαρτυρίας στο Υπουργείο Υγείας, την Τρίτη 1 Φεβρουαρίου και ώρα 13.00.

Καλούμε τα σωματεία μέλη μας και τους εργαζόμενους της Αθήνας να δείξουμε έμπρακτα την συμπαράστασή μας στους συναδέλφους μας που αγωνίζονται εδώ και δύο χρόνια, ενάντια στην πανδημία, υπό αντίξοες συνθήκες, και δικαίως διεκδικούν

* Ενίσχυση του Εθνικού Συστήματος Υγείας με γενναία αύξηση της κρατικής Χρηματοδότησης και προσλήψεις μόνιμου προσωπικού -Μονιμοποίηση των συμβασιούχων.
* Ουσιαστική, στοχευμένη επιδημιολογική επιτήρηση και ιχνηλάτηση με ευθύνη του κράτους και με δωρεάν διαγνωστικά τεστ. Ανάκληση των οδηγιών του ΕΟΔΥ που μειώνουν τις ημέρες καραντίνας του προσωπικού.
* Μέτρα προστασίας στους χώρους εργασίας, στα μέσα μαζικής μεταφοράς και στα σχολεία.
* Ένταξη των υγειονομικών στα ΒΑΕ και αναγνώριση του θανάτου από κορωνοϊό ως εργατικό ατύχημα. Καμία απόλυση υγειονομικού.
* Δημιουργία εμβολιαστικών δομών στο πλαίσιο της Πρωτοβάθμιας Φροντίδας Υγείας. Ενίσχυση του εμβολιαστικού προγράμματος ειδικά για τις κλειστές δομές, τις δομές προσφύγων και μεταναστών.
* Επίταξη του Ιδιωτικού Τομέα της Υγείας, χωρίς όρους και προϋποθέσεις.

**Το Δ.Σ.**